CELEX: 22011D0104
Language: da
Date: 2011-09-30 00:00:00
Title: Det Blandede EØS-udvalgs afgørelse nr. 104/2011 af 30. september 2011 om ændring af bilag XIII (transport) og protokol 37 (der indeholder den i artikel 101 nævnte fortegnelse) til EØS-aftalen

1.12.2011   
            
            
               DA
            
            
               Den Europæiske Unions Tidende
            
            
               L 318/42
            
         DET BLANDEDE EØS-UDVALGS AFGØRELSE
   Nr. 104/2011
   af 30. september 2011
   om ændring af bilag XIII (transport) og protokol 37 (der indeholder den i artikel 101 nævnte fortegnelse) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIII til aftalen blev ændret ved Det Blandede EØS-udvalgs afgørelse nr. 90/2011 af 19. juli 2011 (1).
            
         
               (2)
            
            
               Protokol 37 til aftalen blev ændret ved Det Blandede EØS-udvalgs afgørelse nr. 76/2011 af 1. juli 2011 (2).
            
         
               (3)
            
            
               Europa-Parlamentets og Rådets afgørelse nr. 661/2010/EU af 7. juli 2010 om Unionens retningslinjer for udvikling af det transeuropæiske transportnet (3) bør indarbejdes i aftalen.
            
         
               (4)
            
            
               Afgørelse nr. 661/2010/EU ophæver Europa-Parlamentets og Rådets beslutning nr. 1692/96/EF (4), som er indarbejdet i aftalen, og som derfor bør slettes af aftalen.
            
         
               (5)
            
            
               Hvis aftalen skal fungere ordentligt, skal protokol 37 til aftalen udvides til at omfatte Udvalget for det Transeuropæiske Transportnet, som blev oprettet ved afgørelse nr. 661/2010/EU —
            
         VEDTAGET DENNE AFGØRELSE:
   Artikel 1
   I stedet for teksten i punkt 5 (Europa-Parlamentets og Rådets beslutning nr. 1692/96/EF) i bilag XIII til aftalen indsættes følgende:
   »32010 D 0661: Europa-Parlamentets og Rådets afgørelse nr. 661/2010/EU af 7. juli 2010 om Unionens retningslinjer for udvikling af det transeuropæiske transportnet (EUT L 204 af 5.8.2010, s. 1).
   Afgørelsens bestemmelser gælder i forbindelse med aftalen med følgende tilpasninger:
   
               a)
            
            
               Ordene »og idet de anvender direktiv 92/43/EØF og 2009/147/EF« i artikel 8, stk. 1, anvendes ikke for EFTA-staterne.
            
         
               b)
            
            
               Ordene »artikel 107 og 108 i traktaten om Den Europæiske Unions funktionsmåde« i artikel 13, stk. 5, litra b), erstattes af ordene »artikel 61 og 62 i aftalen«.
            
         
               c)
            
            
               I artikel 21 indsættes som stk. 3:
               »3.   EFTA-staterne deltager fuldt ud i arbejdet i det udvalg, der er nedsat i henhold til stk. 1, men har ingen stemmeret.«
            
         
               d)
            
            
               Artikel 25, stk. 1, gælder ikke for EFTA-staterne.«
            
         Artikel 2
   Punkt 4 (Udvalg om det Transeuropæiske Transportnet) i protokol 37 til aftalen affattes således:
   
      »Udvalg om Det Transeuropæiske Transportnet (Europa-Parlamentets og Rådets afgørelse nr. 661/2010/EU)«.
   
   Artikel 3
   Den islandske og den norske udgave af afgørelse nr. 661/2010/EU, der offentliggøres i EØS-tillægget til Den Europæiske Unions Tidende, er begge autentiske.
   Artikel 4
   Denne afgørelse træder i kraft den 1. oktober 2011, forudsat at alle meddelelser er indgivet til Det Blandede EØS-Udvalg, jf. aftalens artikel 103, stk. 1 (5).
   Artikel 5
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 30. september 2011.
      
         
            På Det Blandede EØS-udvalgs vegne
         
         Kurt JÄGER
         
            Formand
         
      
   
   
      (1)  EUT L 262 af 6.10.2011, s. 62.
   
      (2)  EUT L 262 af 6.10.2011, s. 33.
   
      (3)  EUT L 204 af 5.8.2010, s. 1.
   
      (4)  EFT L 228 af 9.9.1996, s. 1.
   
      (5)  Ingen forfatningsmæssige krav angivet.